SPA ธุรกิจสปาเติบโตดีหนุนกำไร Q2/59 โต 30%
SPA ธุรกิจสปาเติบโตดีหนุนกำไร Q2/59 โต 30% มาที่ 30.66 ลบ. จากปีก่อน 23.59 ลบ. ขณะที่ช่วง 6 เดือนแรกมีกำไร 65.91 ลบ. เพิ่มขึ้น 39% จาก 47.26 ลบ. เมื่อปีก่อน
9 ส.ค. 2559

บริษัท สยามเวลเนสกรุ๊ป จำกัด (มหาชน) หรือ SPA รายงานผลการดำเนินงานไตรมาส 2/59  สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 30.66 ล้านบาท หรือมีกำไรสุทธิ 0.054 บาทต่อหุ้น เพิ่มขึ้น 30% จากช่วงเดียวกันของปีก่อนที่มีกำไรสุทธิ 23.59  ล้านบาท หรือมีกำไรสุทธิ 0.041 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้รวมเพิ่มขึ้น 49.21 ล้านบาท หลังธุรกิจสปามีการเติบโตจากสาขาเดิม
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 65.91 ล้านบาท หรือ 0.116 บาทต่อหุ้น เพิ่มขึ้น 39% จากช่วงเดียวกันของปีก่อนที่มีกำไรสุทธิ 47.26 ล้านบาท หรือ 0.083 บาทต่อหุ้น